ભરતસિંહ સોલિંકી રાહુલ ગાંધીને આ મુદ્દે માહિતગાર કર્યા હતા. અત્યાચારનો ભોગ બનેલા દલિત પરિવારે પોતાની પર થયેલા અત્યાચારને શબ્દોથી તો વર્ણવ્યો જ હતો. સાથે જ તેમના શરીર પરના ઘા પણ તેમણ રાહુલને બતાવ્યા હતા. રાહુલે ખૂબ જ શાંતિથી દલિત પરિવાર સાથે બેસીને તેમના અત્યાચારની આપવીતી સાંભળી હતી. સાથે જ તેમને શાંત્વના પણ પાઢવી હતી. દલિત પરિવારે પોતાની પર થયેલા અત્યાચારની વિડીયો ક્લિપ પણ રાહુલને બતાવી હતી. પરિવારે ઝીણામાં ઝીણી બાબતો રાહુલને વર્ણવી હતી. ત્યારે રાહુલે આ ઘટનાને ઘણી દુઃખદ ઘટના બતાવી છે. સાથે જ તેમને ન્યાય અપાવવાની ખાતરી પણ આપી છે. પરિવારની મહિલાએ પણ રડીને પોતાના પરિવાર સાથે થયેલા અત્યાચારની વાત કરી હતી. રાહુલે તમામની વાત શાંતિપૂર્ણ સાંભળીને તેમને ન્યાય અપાવવાની ખાત્રી આપી છે. કોંગ્રેસ તરફથી પીડિત યુવકને પાંચ લાખ રૂપિયા આપવામાં આવ્યા છે. સરપંચ સામે પણ કાર્યવાહી કરવાની ખાત્રી આપી છે. કોંગ્રેસના તમામ નેતાઓએ પરિવારના સભ્યોએ હાથ મિલાવ્યો હતો. રાજકોટ સિવિલ હોસ્પિટલ ખાતે પીડિતોને પણ તેઓ મળ્યા હતા. રાહુલ ગાંધીએ પોતાનો મોબાઇલ નંબર પણ પીડિત પરિવારને આપ્યો છે.